David Aebischer

David Aebischer (* 28. február 1978, Fribourg, Švajčiarsko) je bývalý švajčiarsky hokejový brankár. Preslávil sa najmä pôsobením v tíme Colorado Avalanche v National Hockey League, s ktorým v roku 2001 získal Stanleyho pohár.  V súčasnosti je trénerom juniorských brankárov v meste Gotterón.

 Klubový hokej 
Najväčšiu časť svojej klubovej kariéry Aebischer strávil v NHL a v najvyššej švajčiarskej súťaži NLA. 

Do NHL bol draftovaný v roku 1997 z celkového 161. miesta (6. kolo) tímom Colorado Avalanche, kde napokon pôsobil v rokoch 2000 - 2006 ako náhradník kanadskej brankárskej legendy Patricka Roya. Na tejto pozícii v roku 2001 získal s tímom Stanleyho pohár.

Po tom ako Roy ukončil kariéru pôsobil sezónach 2003/2004 a 2005/2006 pôsobil Aebischer ako prvý brankár tímu. Zatiaľ čo v prvej sezóne sa v 62 zápasoch blysol úspešnosťou zákrokov 92,4%, po "lockoutovom" roku (ktorý strávil v Švajčiarsku) už nedokázal nadviazať na predošlú formu a pred prestupovou uzávierkou bol vymenený do tímu Montreal Canadiens. Tu strávil aj sezónu 06/07 avšak jeho výkonnosť sa prepadla a po sezóne sa stal neobmedzeným voľným hráčom.

Svoj posledný zápas v najvyššej hokejovej lige odchytal v drese Phoenixu Coyotes (dnes Arizona Coyotes), ktorí ho v sezóne 07/08 povolali iba na tento jediný duel.

Aebischer sa v lete 2008 rozhodol vrátiť do Švajčiarska a s výnimkou krátkeho návratu do Kanady v roku 2011, kariéru ukončil v domácej lige bez výraznejších úspechov.  Väčšinu času strávil na súpiske tímu HC Lugano. Jeho posledným pôsobiskom bol tím Hockey Thurgeau v druhej najvyššej švajčiarskej súťaži NLB. 

 Reprezentácia 
Aebischer reprezentoval Švajčiarsko dvakrát na Zimných olympijskych hrách (2002, 2006), trikrát na seniorských Majstrovstvách sveta (2005, 2006 a 2007) a raz na Majstrovstvách sveta hráčov do 20 rokov (1997), kde Švajčiari získali bronzovú medailu. Aebischer bol vyhlásený za najlepšieho brankára turnaja.

 Externé odkazy 


 David Aebischer na quanthockey.com
 David Aebischer na eliteprospects.com

 Referencie 

Kategória:Švajčiarski hokejisti
Kategória:Švajčiarski olympionici
Kategória:Účastníci MS v hokeji 2006
Kategória:Brankári v NHL
Kategória:Hráči Colorado Avalanche
Kategória:Hráči Montreal Canadiens
Kategória:Švajčiarski hokejoví brankári
Kategória:Brankári Colorado Avalanche
Kategória:Brankári Montreal Canadiens
Kategória:Brankári Arizona Coyotes
Kategória:Osobnosti z Fribourgu